Imut id-direttur Karmenu Aquilina
Tħabbret il-mewt tad-direttur Karmenu Aquilina fl-età ta' 74 sena. Permezz ta' messaġġ fuq Facebook bintu Christine tat l-aħbar u fl-istess waqt sellmitlu. "B'niket kbir, għażiż Daddy, insellmulek. Int l-għeżeż, int kollox għalina. Strieħ fis-sliem ta' dejjem għażiż. Inħobbuk immens" – jgħid il-messaġġ tagħha. L-attur u direttur Joseph Galea ukoll sellem lil Aquilina li ddeskriva t-telfa bħala waħda kbira, tant li ma jafx x'se jaqbad jikteb. Issa din telfa kbira wisq li lanqas naf x'ser naqbad nikteb. Tajtni wisq biex niftakar kollox Karm. Għallimtni, kif kont… Posted by Joseph Galea on Sunday, November 29, 2020 Kumment ieħor wasal mill-attur Daniel Azzopardi li qasam b'mod pubbliku diversi mumenti li kellu ma' Karmenu Aquilina, kultant anke b'xi diskussjoni dwar xi partita tat-tim tal-Manchester United, li kien għal qalb Aquilina. X'dieqa llejla għall-aħbar tat-telfa ta' Karmenu Aquilina – direttur u għalliem. Qatt mhu ser ninsa' l-iljieli li… Posted by Daniel Azzopardi on Sunday, November 29, 2020 Karmenu Aquilina twieled fl-1946. Kien l-awtur ta' bosta stejjer qosra miġbura fil-kollezzjoni Stejjer tat-Tfal: Il-Ġnien u l-Arka. Aquilina kien involute f'diversi pageants tal-Ġimgħa Mqaddsa f'Ħal Għargħur, kif ukollkellu MTADA u l-produzzjonijiet imtella' mal-kumpanija Koperatturi. Aquilina kien idderieġa wkoll Menz, Ħitan u L-Imnarja Żmien il-Qtil, fost diversi produzzjonijiet oħra. Strieħ fis-sliem.